Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
IDF:n esikuntapäällikkö Herzi Halevi:
Valtaosa Hamasin sotilas- infrastruktuurista Pohjois-Gazassa -
on saatu tuhottua.
Saksa käynnisti laajat Hizbollahiin ja iranilaisiin terrorijärjestöihin -
kohdistuvat ratsiat seitsemässä osavaltiossa.
Evankeliset johtajat tapasivat pääministeri Benjamin Netanjahun -
ja alleviivasivat yksiselitteistä tukeaan Israelille.
Israelin puolustusvoimat IDF -
on saanut hallintaansa Gazan pohjoisosan -
ja jatkaa Hamasin hallinnollisen ja sotilasinfrastruktuurin -
systemaattista tuhoamista alueella. 42 päivää on kulunut siitä, -
kun islamistinen Hamas terrorikumppaneineen -
aloitti brutaalin sodan Israelia vastaan -
toteuttamalla tuhansia uhreja vaatineen verilöylyn.
IDF:n esikuntapäällikkö Herzi Halevi kertoi, että valtaosa -
Hamasin hallinnollisesta ja sotilas- infrastruktuurista on saatu tuhottua.
Pohjois-Gazan sotilaallinen infrastruktuuri on lähestulkoon tuhottu.
Suoritamme työn loppuun. Paljon ei enää puutu.
Myös Israelin puolustusministeri Joav Gallant -
nosti esiin IDF:n huomattavat saavutukset -
vieraillessaan Shifan sairaalassa operoivan divisioonan tukikohdassa.
Hamasin pääkomentokeskus sijaitsee sairaalan alla.
Saavuin tänään -
al-Shifan sairaalassa operoivien erikoisjoukkojen päämajaan.
Alueella on tehty merkittäviä löytöjä.
Tarkasti kohdennettua operaatiota jatketaan erittäin määrätietoisesti.
Mitä enemmän syvennämme tätä operaatiota -
ja lisäämme painetta Hamasia kohtaan, -
ja mitä enemmän komentokeskuksia, tunneleita ja terroristeja tuhoamme, -
sitä suuremmat mahdollisuudet on saada panttivangit vapaaksi.
Tämä julma ja paha vihollinen ymmärtää ainoastaan voimaa, -
ja me teemme viholliselle selväksi, mitä voima on.
IDF vahvisti löytäneensä operatiivisten toimien aikana -
Shifan sairaalan läheltä israelilaisen panttivangin Jehudit Weissin ruumiin.
7. prikaatin sotilaat löysivät Jehuditin ruumiin -
― levätköön hänen sielunsa rauhassa ―
haravoidessaan al-Shifaa ympäröivää aluetta.
Hänen ruumiinsa löytyi eräästä talosta, ja ruumiin lähellä oli -
Jehuditia vankina pitäneiden terroristien ruumiita.
Tuhannet israelilaiset -
marssivat tänä aamuna pitkin Jerusalemiin johtavaa valtatie 1:tä -
yhdessä perheiden kanssa, joiden omaisia Hamas kidnappasi Gazaan.
Seitsemän perheenjäsentäni kidnapattiin Gazaan: -
äitini, siskoni, siskoni mies sekä heidän 8- ja 3-vuotiaat lapsensa.
3-vuotias tyttö on siis Gazassa. Myös tätini ja serkkuni ovat Gazassa.
Miten voidaan hinnoitella 3-vuotias tyttö?
Heidät on saatava takaisin hinnalla millä hyvänsä.
Marssimme tänään Jerusalemiin yhdessä tuhansien muiden kanssa.
Kuulkaa huutomme: Tuokaa heidät takaisin heti.
Koko maailma huutaa kanssamme: Tuokaa heidät heti takaisin.
Marssille osallistui myös Saksan Israelin-suurlähettiläs Steffen Seibert.
Hän julisti Saksan vankkumatonta tukea ja vakuutti, -
että kaikki keinot käytetään, jotta panttivangit saadaan vapaaksi.
Olemme heti ensimmäisestä päivästä lähtien olleet tiiviissä yhteydessä -
moniin perheisiin, joiden läheisiä on panttivankeina Gazassa, -
erityisesti tietysti Saksan kansalaisten mutta muidenkin kuin saksalaisten.
Voin vain sanoa, että sydämemme ja ajatuksemme -
ovat olleet kanssanne lokakuun 7. päivästä lähtien.
Myötäelämme tuskassanne.
Rukoilemme ja toivomme yötä päivää,
että kaikki panttivangit vapautetaan ehdoitta -
ja että he pääsevät kotiin turvallisesti ja terveinä.
Teemme töitä tämän eteen -
kaikilla poliittisilla ja diplomaattisilla tasoilla.
Älkää luopuko toivosta.
On todella hienoa ja vaikuttavaa nähdä teidät kaikki täällä tänään.
Sydämemme ja ajatuksemme ovat luonanne.
Tämä pätee minuun ja koko Saksan suurlähetystöön, -
samoin Saksan hallitukseen.
Saksa on ollut johtava Israelin tukija Euroopassa, sillä se tunnustaa -
Israelin itsepuolustusoikeuden moraalisen oikeutuksen.
Samalla Saksa on tehostanut omia toimiaan -
islamistista terrorismia vastaan -
niin Saksassa kuin muuallakin Euroopassa.
Saksan poliisi suoritti satoja ratsioita seitsemässä Saksan osavaltiossa -
saatuaan tiedustelutietoa, että Hampurin Islamilainen keskus tukee -
Iranin libanonilaiskätyri Hizbollahia.
Turvallisuusviranomaiset tutkivat Hampurin Islamilaista keskusta -
sekä useita mahdollisia alajärjestöjä.
Selvitämme epäilystä siitä, että kyseinen järjestö on -
Saksan perustuslaillisen järjestyksen vastainen. Selvitämme myös sitä, -
tuetaanko täältä käsin libanonilaista terroristijärjestö Hizbollahia.
Hampurin Islamilaiseen keskukseen kohdistuvat epäilyt ovat vakavia.
Liittovaltion perustuslain suojeluvirasto on valvonut sitä kauan,-
ja sitä pidetään islamistisena.
Perustuslaillisia jatkotoimia on nyt valmisteltava hyvin.
Tästä syystä laajat etsinnät olivat välttämättömiä.
Turvallisuusviranomaiset -
analysoivat takavarikoidut materiaalit huolellisesti.
Menettelyt tapahtuvat avoimesti ja puolueettomasti -
oikeusvaltioperiaatteiden mukaisesti.
Sitten Ankaraan. Turkin presidentti Recep Tayyip Erdogan -
on puhunut avoimen Israelin-vastaisesti -
Israelin maahyökkäyksen ensihetkistä alkaen.
Nyt hän kiihdytti vihamielisiä lausuntojaan -
väittämällä Israelia ― ei Hamasia ― terrorivaltioksi.
Kysyn Netanjahulta: Onko sinulla atomipommia vai ei?
Onko teillä sitä vai ei? Kerro jos uskallat.
Mutta ei hän uskalla.
Hei Israel! Teillä on atomipommi, ydinpommi, -
ja te uhkailette sillä.
Me tiedämme kyllä tämän.
Kuolemanhetkenne lähestyy.
Omistattepa ydinpommin tai ihan mitä tahansa, -
olette mennyttä.
Meneillään on kansanmurha.
Ja sen tähden tuhannet lakimiehet -
ovat viemässä asian -
Haagin kansainväliseen tuomioistuimeen.
Koska Israel suorittaa paraikaa tällaista kansanmurhaa, -
meidän on ryhdyttävä kaikkiin välttämättömiin toimiin sen suhteen -
ja tehtävä tarvittava ilmoitus.
Voin todeta täysin avoimesti ja puhtaalla omallatunnolla, -
että Israel on terrorivaltio.
Erdogan syytti Israelia ja Yhdysvaltoja "vaalien varastamisesta Hamasilta" -
sen jälkeen, kun Hamas voitti -
palestiinalaisten parlamenttivaalit vuonna 2006.
Te luonnehditte Hamasia terroristijärjestöksi.
Hamas on poliittinen puolue, joka osallistui vaaleihin -
ja voitti ne.
Vaalivoiton jälkeen te riistitte Hamasilta sille kuuluvat oikeudet.
Kuka ne riisti? Taas kerran Israel ja Yhdysvallat yhdessä.
Israelin pääministeri Benjamin Netanjahu -
kommentoi Erdoganin puheita tavatessaan evankelisia johtajia.
Hän sanoi Erdoganin edustavan moraalittomuuden leiriä, -
joka on asettunut tukemaan terrorismia.
Turkin presidentti Erdogan, -
joka kutsuu Israelia terroristivaltioksi mutta tukee itse Hamasin terroria, -
on itse pommittanut kyliä oman maansa sisällä.
Me emme ota vastaan läksytystä Turkilta.
Seisomme niiden rinnalla, jotka puolustavat totuutta ja oikeutta, -
kuten pastori Graham ja monet kristityt ystävämme ympäri maailmaa.
Tämä näkyi eilisessä jätti- mielenosoituksessa Washingtonissa, -
johon osallistui juutalaisia ja ei-juutalaisia johtajia -
ja kongressin johtoa. He seisovat Israelin, totuuden ja oikeuden puolella.
Nämä sivilisaation voimat voittavat lopulta.
Miljoonat kristityt ympäri maailmaa rukoilevat, -
että Jumala antaisi sinulle Hänen viisauttaan.
Me rukoilemme, että Jumala antaa sinulle menestystä.
Se, että te tulette tänne, seisotte Israelin rinnalla täällä Israelissa, -
on valtavan tärkeää. Se vahvistaa ja rohkaisee meitä.
Kiitos seurasta.
Rukoillaan rauhaa Jerusalemille ja pelastusta Israelille.
Jos tuotantomme on siunannut sinua ja haluat auttaa -
lahjoitusten varassa toimivan TV7 Israelin tuotantokustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Olen Jonathan Hessen. Shabat shalom ja siunausta.
Nähdään tulevien ohjelmien parissa, jos Luoja suo.
Siihen saakka shalom Jerusalemista.